Source: https://myzilina.sme.sk/c/4791248/sud-o-aupark-odrocili.html
Timestamp: 2019-03-20 03:22:52+00:00
Document Index: 529749

Matched Legal Cases: ['Súd ', 'Súd ', 'súd ', 'súd ', 'súd ', 'súd ', 'Súd ', 'súd ']

Súd o Aupark odročili - myzilina.sme.sk
Súd o Aupark odročili
Prvé pojednávanie v spore o predaj Štúrovho námestia pod stavbu Auparku odročil Okresný súd Žilina minulý utorok na neurčito. Mesto doplnilo žalobu, súd to musí odobriť. Termín ďalšieho pojednávania nie je známy.
„Pojednávanie bolo odročené z dôvodu doručenia zmeny petitu žaloby, o ktorej rozhodne súd,“ povedala hovorkyňa Krajského súdu v Žiline Ivana Lukšová. Mesto doplnilo právnu a skutkovú argumentáciu a žalobný nárok 31. júla. Podľa vedúceho Právneho a majetkového odboru mesta Martina Valkyho sa sústredili hlavne na proces odpredaja. „Poslanci neboli oboznámení s tým, čo idú schvaľovať. Nemali relevantný čas na preskúmanie materiálu a oboznámenie sa so zámerom a projektom. Pokiaľ ide o takýto predaj, nebolo to podľa nás
v súlade so zákonom,“ povedal. Mesto doplnilo skutočnosti, ktoré dokumentujú celý priebeh rokovania mestského zastupiteľstva v decembri 2003, kedy predaj odobrili. Materiál zabral 20 strán. Žilina zažalovala v apríli minulého roku spoločnosť Aupark Žilina, ktorej dnes námestie patrí. Žiada, aby súd určil, že vlastníkom námestia je stále mesto.
Krajský súd v Žiline vydal predbežné opatrenie, ktorým zastavil stavebné práce. Spoločnosť Aupark Holding pokračuje v stavaní s tým, že sa na ňu nevzťahuje, lebo došlo
k zmene stavebníka a opatrenie sa na súčasného nevzťahuje. Stavbu dvakrát zastavil rozhodnutím stavebný úrad mesta. Stavebník sa odvolal a KSÚ rozhodnutia zamietol.
Súd musí teraz doplnenie naštudovať a rozhodnúť, či ho buď pripustí, alebo nie. Termín pojednávania zatiaľ známy nie je, podľa Lukšovej sa bude odvíjať od tohto rozhodnutia.
Ohľadom Auparku v Žiline prebieha aj ďalší súdny spor. Zažalovala ho aj spoločnosť Slovak invest corporation, ktorá vlastní hotel Slovakia. Krajský súd v Žiline mal v júni rozhodnúť o platnosti územného rozhodnutia a stavebného povolenia pre Aupark. Nestalo sa tak, pojednávanie odročili na neurčito.
1. V Bytči vyrastú nové bytovky, poslanci prispeli na pohotovosť 33
2. Nový cyklochodník pri Žilinskej univerzite je zanesený blatom. Prerobia ho 26
3. Cesta po Ficovi 12
4. Ako dopadli prezidentské voľby v Žiline a okolí? 5
5. Žilina volila „normálne“. Extrémisti sa prejavili najmä v Bytči a K. N. Meste 4
1. Nový cyklochodník pri Žilinskej univerzite je zanesený blatom. Prerobia ho 1 516
2. V Bytči vyrastú nové bytovky, poslanci prispeli na pohotovosť 1 026
4. Žilina volila „normálne“. Extrémisti sa prejavili najmä v Bytči a K. N. Meste 283
1. Ako dopadli prezidentské voľby v Žiline a okolí? 8 356
3. Nový cyklochodník pri Žilinskej univerzite je zanesený blatom. Prerobia ho 1 516
5. V Bytči vyrastú nové bytovky, poslanci prispeli na pohotovosť 1 026
7. Nový cyklochodník pri Žilinskej univerzite je zanesený blatom. Prerobia ho 1 516
9. Budú motoristi na sídlisku Vlčince parkovať na streche výmenníkových staníc? 1 158